**Vzdelávacia aktivita**

**Pomoc chutí po arašidoch**

**Šk. rok 2021/2022**

V mesiaci máj 2022 žiaci 7.A a 8.B absolvovali vzdelávaciu aktivitu pod názvom Pomoc chutí po arašidoch Táto aktivita sa uskutočnila v spolupráci s organizáciou UNICEF, s ktorou aktívne spolupracujeme v rámci programu Škola priateľská k deťom už niekoľko rokov. Na našu školu zavítal pán Filip Mroč, koordinátor organizácie Unicef pre školy. Pre žiakov 7. a 8. ročníka si pripravil 2 zaujímavé prednášky, v rámci ktorých informoval žiakov o činnosti a poslaní organizácie Unicef. Žiaci sa dozvedeli, ako táto organizácia pomáha ľuďom na celom svete, na akú pomoc sa zameriava, v ktorých oblastiach pôsobí. Mali možnosť bližšie nahliadnuť do rôznych sfér pôsobenia tejto organizácie. Dozvedeli sa aj o jej úspechoch v rámci humanitárnej pomoci na celosvetovej úrovni. Odzneli tu i informácie o tom, ako môžno pomôcť individuálne i na úrovni školy. Žiakom sa táto aktivita páčila, p. Mročovi mali možnosť klásť otázky k daným témam. Počas prednášky videli zaujímavé videá i obrázky humanitárnej pomoci. Dozvedeli sa, na akých webových stránkach môžu nájsť viac informácií o danej organizácii a jej poslaní.